‘ONE-PROP’ชู ผลตอบแทน7-8%
บลจ.วรรณ ชูกองทุน ONEPROP เพิ่มโอกาสรับผลตอบแทนสม่ำเสมอ 7-8%
8 ก.พ. 2555

บลจ.วรรณ ชูกองทุน ONEPROP เพิ่มโอกาสรับผลตอบแทนสม่ำเสมอ 7-8% 
นายวิน อุดมรัชตวนิชย์ รองกรรมการผู้จัดการ บริษัทหลักทรัพย์จัดการกองทุนรวม (บลจ.) วรรณ เปิดเผยว่า ภาวะตลาดผันผวนจากปัจจัยภายในและต่างประเทศ ประกอบกับราคาหุ้นที่ปรับตัวขึ้นค่อนข้างมากตั้งแต่ต้นปี จึงแนะนำให้ผู้ที่เน้นลงทุนที่มีความผันผวนต่ำ และมีผลตอบแทนสม่ำเสมอลงทุนในกองทุนเปิดวรรณ พร็อพเพอร์ตี้ พลัส ฟันด์ (ONE-PROP) เนื่องจากมีโอกาสรับผลตอบแทนสูงกว่าดอกเบี้ยเงินฝากและเงินเฟ้อ
ผลดำเนินงานย้อนหลัง 3 เดือน และ 1 ปี เท่ากับ 7.61% และ 6.27% ตามลำดับ ข้อมูล ณ วันที่ 27 ม.ค. 2555 กองทุนมีมูลค่าสินทรัพย์ 1,704.20 ล้านบาท หรือ 13.5193 บาทต่อหน่วย ผลตอบแทนเงินปันผลเฉลี่ยของพอร์ต 7-8%
กองทุนเน้นลงทุนในหน่วยลงทุนของกองทุนรวมอสังหาริมทรัพย์ที่มีสภาพคล่องสูงและจ่ายปันผลค่อนข้างสูง เช่น กองทุนรวมสิทธิการเช่าอสังหาริมทรัพย์สนามบินสมุย (SPF) กองทุนรวมสิทธิการเช่าอสังหาริมทรัพย์ CPN รีเทล โกรท (CPNRF) กองทุนรวมสิทธิการเช่าอสังหาริมทรัพย์ควอลิตี้ เฮ้าส์ (QHPF) กองทุนรวมอสังหาริมทรัพย์ไทคอน (TFUND) เป็นต้น